ขออนุญาตถามคุณครับ การยืนยันHIVด้วยวิธีการตรวจ แบบANTIHIV3กรณีดังนี้ครับ1.กรณีที่รับยาPEPควรตรวจHIVซ้ำกี่เดือน / กี่ครั้ง2.กรณีที่พบการติดเชื้อHCVควรตรวจHIVซ้ำกี่เดือน / กี่ครั้ง3.กรณีไม่ได้รับยาPEPและผลการตรวจHCVเป็นลบ หลังเสี่ยง 6 เดือน ปิดเคสHIVได้หรือไม่ปล. ผมตรวจHIVไวรัสตับ บี, ชี และ ซิฟิลิส หลังเสี่ยง 6 เดือน ผลเป็นลบ ซึ่งอยู่ในกรณีที่ 3 ครับ ขอบล่วงหน้าครับ
สวัสดีค่ะ การตรวจว่ามีการติดเชื้อ hiv หรือไม่นั้นมีหลายวิธี เช่น การตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง หรือการตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น หรือตรวจทั้งภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงกรณีรับยา PEP หรือยาต้านไวรัสที่กินหลังไปเสี่ยงมาแล้วนั้น ควรกินให้ครบ 28 วัน หลังจากนั้นแพทย์อาจตรวจเลือดซ้ำหลังกินยาครบ และนัดมาตรวจซ้ำที่ 3 เดือนหลังมีความเสี่ยงได้ส่วนการติดเชื้อไวรัสตับอักเสบซี หรือ HCV ดังกล่าวมานั้น สามารถตรวจไปพร้อมๆกับการติดเชื้อ HIV ได้ ส่วนใหญ่ให้ผลบวกได้ตั้งแต่ 3 เดือนหลังมีความเสี่ยง แต่ก็มีรายงานว่าบางรายอาจต้องยืนยันที่ 6 เดือนกรณีข้อ 3 ที่ถามมา ถ้าตรวจที่ 6 เดือนหลังมีความเสี่ยง ผลตรวจตับอักเสบซีเป็นลบก็น่าจะลบแน่นอน แต่ไม่ได้บอกว่ามีการติดเชื้อ HIV หรือไม่ แนะนำการสอบถามกับแพทย์ที่ดูแลโดยตรง และตรวจเลือดยืนยันให้ครบอีกครั้ง